**TECHNIKAI SEGÉDLET az intézmények CRR szerinti felügyeleti adatszolgáltatásáról szóló 680/2014/EU végrehajtási rendeletéhez**

**A FINREP adatszolgáltatásban alkalmazott ügyfélszektorok**

|  |  |  |  |
| --- | --- | --- | --- |
| **FINREP ügyfélszektorok[[1]](#footnote-1)** | | **MNB ügyfélszektorok** | **Megjegyzés** |
| **Megnevezése** | **Tartalma** | **Szektorkód és megnevezés** |
| Központi bankok | az MNB és a külföldi központi bankok | B) Központi bank  továbbá az L) Külföld szektorba tartozó nem-rezidens központi bankok | Ide sorolandó az EKB is. |
| Államháztartások | központi kormányzatok, tartományi vagy regionális kormányzatok, és helyi önkormányzatok, ideértve a közigazgatási szerveket és a nem kereskedelmi vállalkozásokat, de ide nem értve az ezen kormányzatok tulajdonában álló, kereskedelmi tevékenységet folytató állami és magánvállalatokat (amelyeket a „nem pénzügyi vállalkozások” alatt kell feltüntetni); társadalombiztosítási alapok; és nemzetközi szervezetek, mint például az Európai Közösség, a Nemzetközi Valutaalap és a Nemzetközi Fizetések Bankja | G) Központi kormányzat H) Helyi önkormányzat I) Társadalombiztosítási alapok  továbbá az ezeknek megfelelő, az L) Külföld szektorba sorolt nem-rezidens ügyfelek | A rezidens és nem-rezidens regionális (megyei) és helyi (települési és helyi kisebbségi) önkormányzatok mellett ide sorolandók a *nem-rezidens tartományi önkormányzatok* is.  A nemzetközi szervezetek a Felügyeleti mérleg Külföld \ Egyéb külföld szektorában szerepelnek. |
| Hitelintézetek | CRR 4. cikk (1) bekezdésben szereplő fogalomnak megfelelő intézmények („olyan vállalkozás, amely a nyilvánosságtól betéteket vagy más visszafizetendő pénzeszközöket fogad el, valamint saját számlára hiteleket nyújt”) és a multilaterális bankok | a C) Egyéb monetáris pénzügyi intézmények szektorba sorolt hitelintézetek  továbbá az ezeknek megfelelő, az L) Külföld szektorba sorolt nem-rezidens ügyfelek | A multilaterális bankoka Felügyeleti mérleg Külföld \ Egyéb külföld szektorában szerepelnek. |
| Egyéb pénzügyi vállalkozások | az összes olyan pénzügyi vállalkozás és kvázi vállalkozás[[2]](#footnote-2), amely nem hitelintézet, mint például a befektetési vállalkozások, befektetési alapok, biztosítók, nyugdíjalapok, kollektív befektetési vállalkozások és elszámolóházak, valamint a többi pénzügyi közvetítő és pénzügyi kiegészítő tevékenységet végzők. | C) Egyéb monetáris pénzügyi intézmények szektorba sorolt intézmények a hitelintézetek kivételével  D) Egyéb pénzügyi közvetítők E) Pénzügyi kiegészítő tevékenységet végzők F) Biztosítók és nyugdíjpénztárak  továbbá az ezeknek megfelelő, az L) Külföld szektorba sorolt nem-rezidens ügyfelek | Az MNB szektorbesorolás szerint a "*C) Egyéb monetáris pénzügyi intézmények szektorba sorolt intézmények a hitelintézetek kivételével"* tartalmazza a pénzpiaci alapokat.  A FINREP „*Egyéb pénzügyi vállalkozások*” szektorában szerepelnek a prudenciális szempontból hitelintézetnek minősülő pénzügyi vállalkozások is, amelyek az MNB szektor-meghatározás szerint a D) illetve E) szektorba tartoznak. |
| Nem pénzügyi vállalkozások | olyan vállalkozások és kvázi-vállalkozások, amelyek nem a pénzügyi közvetítésben, hanem elsősorban a piaci javak előállításában és nem pénzügyi szolgáltatások nyújtásában vesznek részt az EKB BSI rendelettel összhangban. | A) Nem pénzügyi vállalatok továbbá az ezeknek megfelelő, az L) Külföld szektorba sorolt nem-rezidens ügyfelek |  |
| Háztartások | magánszemélyek vagy magánszemélyek egy csoportja fogyasztóként, és áruk és nem pénzügyi szolgáltatások előállítóiként kizárólag saját fogyasztásuk céljából, valamint piaci javak és nem pénzügyi és pénzügyi szolgáltatások előállítóiként, feltéve, hogy tevékenységük nem azonos a kvázi vállalkozások tevékenységével. Ide tartoznak még azok a nonprofit intézmények, amelyek háztartásokat szolgálnak ki, és amelyek elsősorban nem piaci javak és szolgáltatások előállításával foglalkoznak háztartások meghatározott csoportjai számára. | J) Háztartások K) Háztartásokat segítő nonprofit intézmények továbbá az ezeknek megfelelő, az L) Külföld szektorba sorolt nem-rezidens ügyfelek |  |

Az adatszolgáltatás összeállításában további segítséget nyújthat az EKB és az EBA által készített, az egyes monetáris statisztikai (pl. BSI, MIR) és felügyeleti adatszolgáltatások (pl. COREP, FINREP) összehasonlítását tartalmazó kézikönyv: <http://www.eba.europa.eu/documents/10180/710487/JEGR_Manual_2014.pdf>

1. A FINREP ügyfélszektor meghatározás nem tesz különbséget a rezidens és nem-rezidens ügyfelek között. [↑](#footnote-ref-1)
2. A kvázi-vállalkozások fogalmat az ESA95 szabvány definiálja:

   „2.24. A „nem-pénzügyi kvázi vállalatok” kifejezés minden olyan önálló jogi személyiséggel nem rendelkező szervezetet jelöl, amely piaci termelő és fő tevékenysége termékek és nem-pénzügyi szolgáltatások előállítása, és amely megfelel a kvázi vállalat definíciós feltételeinek (lásd a 2.13. bekezdés f. pontját).

   „2.13. f pont: A kvázi vállalatok ugyanúgy vezetik a számlák teljes sorozatát és ugyanúgy működnek, mint a vállalatok. A tulajdonosaikhoz való tényleges viszonyuk megfelel a vállalatok és a részvényeseik között fennálló viszonynak.”

   Összefoglalóan a kvázi vállalkozások olyan gazdasági szereplők, amely hasonló módon működnek, mint a normál vállalatok, de valamilyen formai dologban eltérnek tőlük. A formai eltérés ellenére normál vállalatként kell kezelni őket. A kvázi vállalkozás tartozhat a pénzügyi vagy a nem-pénzügyi vállalatok szektorába a főtevékenységétől függően. Magyarországon a jogi személyiséggel nem rendelkező gazdasági társaságokat (bt., kkt.) szokták kvázi vállalatként emlegetni. De olyan vállalatként működő gazdasági egységek is ide tartozhatnak, amelyek például nincsenek benne a cégnyilvántartásban. Tipikus kvázi vállalat a társasház, vagy a külföldi vállalat magyarországi fióktelepe. [↑](#footnote-ref-2)